google/wiki40b huggingface dataset:
Akademisk Fodboldklub

De første årene

Som navnet tilsier, ble Akademisk Fodboldklub stiftet av studenter ved universitetet. Aktiviteten de første årene var, i likhet med all fotballaktivitet i Norge på denne tiden, nokså sporadisk og uorganisert.
Våren 1903 fikk klubben valgt sitt første styre, med senere stortingspresident C.J. Hambro som ett av styremedlemmene. 24. april dette året ble Akademisk Fodboldklub tatt opp som medlem i Norges Fotballforbund. Forbundet hadde på dette tidspunktet kun to andre medlemmer: Grane og Lyn. Spring, som året før hadde vært med på å stifte forbundet, hadde gått inn. Dette medførte at Akademisk overtok flere av Springs spillere, deriblant Christen Hummel Johansen, Thorvald Torgersen og Halfdan Monsen (senere Freihow).
Etter initativ fra klubbens styremedlem Gustav Matthias Rosaas og offiseren Oscar T. Klingenberg tok Akademisk Fodboldklub i 1903 ansvar for avviklingen av en årlig skoleturnering i fotball mellom gymnasene i Kristiania. Turneringen fikk stor betydning for rekruttering til idretten på begynnelsen av 1900-tallet.
19. september 1905 var klubben med på å stifte Kristiania og Omegns Fodboldkreds. I kretsmesterskapet i 1906, det første som ble arrangert, ble Akademisk nummer to bak Mercantile. Klubben ble nummer to bak Mercantile også i 1907. I spilleplanen for 1906-serien står det oppført at Akademisk spilte med «sort Genser med grøn Tverstribe», mens i 1907-oppsettet heter det at klubbens drakt var «hvid Bluse med sorte Striber».

Norgesmesterskapene

I turneringen som senere har fått status som norgesmesterskapet i 1903 gikk Akademisk Fodboldklub direkte til finalen på walk over. Finalemotstander Odd hadde imidlertid ikke anledning til å bli en dag ekstra i Kristiania for å spille finalen og dro derfor hjem til Skien. Odd inviterte angivelig Akademisk til Skien for finale, men Akademisk hadde ikke råd til å ta turen. Semifinalen mellom Odd og Grane ble derfor oppgradert til finale.
Akademisk Fodboldklub var påmeldt til norgesmesterskapet i 1904, men dette ble avviklet i Skien første helgen i september, et tidspunkt som kolliderte med semesterstart ved universitetet. Klubben var derfor forhindret fra å delta.
I 1905 kom Akademisk til finalen, etter å ha slått Fredrikstad i semifinalen. Finalen mot Odd gikk på Gamle Frogner stadion i Kristiania. Odd vant med 2–1.
I 1906 ble Odd nok en gang for sterke, denne gang i semifinalen. På veien til sluttspillet hadde Akademisk vunnet en kvalifiseringsturnering med alle kristianialagene. I 1907 tapte laget for Lyn i første runde av kvalifiseringsturneringen.

Bandy

Akademisk Fodboldklub startet bandyavdeling i 1905. Klubben drev denne idretten et par vintre og spilte kamper mot Kristiania Hockeyklub og Kristiania Skøiteklub.

Opphør

Akademisk Fodboldklub forsvant ut av kretsserien i 1908 og gikk ut av fotballforbundet og fotballkretsen i 1909. En delårsak til at klubben forsvant var at norgesmesterskapene, etter klubbens mening, ble avholdt for tidlig på høsten. Dette gjorde det vanskelig for studentene i Akademisk å delta. I forbindelse med opphøret gikk flere av spillerne i 1908 over til Lyn, deriblant Erling Lorck og Nikolai Ramm Østgaard.
Intertotocupen i fotball for menn

UEFA Intertoto Cup var en europeisk fotballturnering, opprinnelig startet i 1961, og fra 1995 organisert av UEFA. Turneringen ble nedlagt etter 2008-turneringen. Fra og med 2009 går de lagene som tidligere var kvalifisert for turneringen direkte inn i kvalifiseringsrundene til Europaligaen.
UEFA Intertoto Cup ble spilt i det som for de fleste europeiske serier er sommerferien, mens det for Norges, og noen andre nordiske lands vedkommende, var midt i sesongen. Turneringen ble spilt av lag som kom på plasser i ligaene direkte bak de som gir spill i Mesterligaen og UEFA-cupen, og for vinnere av cupen ga den en plass i kvalifiseringsrundene til UEFA-cupen.
49 ligaer fikk en plass hver i turneringen.
Fra 2006 var det 11 lag som etter tre runders spill fikk plass i andre kvalifiseringsrunde av UEFA-cupen.

2006

Til turneringen 2006 var Lillestrøm kvalifisert fra Norge på grunn av sin 4.-plass i Tippeligaen 2005. De kom inn i 2. runde og slo ut Keflavík. I 3. runde ble LSK slått ut av Newcastle.

2007

NFF meldte ikke på lag til turneringen i 2007. Laget ville ha kommet inn i turneringens 2. runde. Turneringen startet 23. juni, og som i 2006-sesongen, kom 3.-rundens 11 vinnere inn i UEFA-cupens 2. kvalifiseringsrunde.

2008

Lillestrøm som havnet på 4.-plass, vant også Cupen. Dermed ble de kvalifisert for UEFA-cupen. Rosenborg som havnet på 5.-plass fikk i stedet tilbud om å delta i Intertoto Cupen, hvor de ble ett av elleve vinnerlag som fikk en kvalifiseringsplass til UEFA-cupen.
Mjødurt

Bruksområde

Mjødurten inneholder salisylsyre og ble brukt som smertestillende middel før kunstig fremstilt acetylsalisylsyre overtok. Den er en nytteplante som ofte ble brukt for den behagelige duften og noe bakteriehemmende egenskaper i forbindelse med rengjøring. Spesielt har mjødurten blitt brukt i forbindelse med brygging av øl og mjød. Den brukes også som te: blad og blomster samles og tørkes. Man kan også lage saft på mjødurt: legg 40-50 kvaster med 2 sitroner, 1 kg sukker og 25 g vinsyre i en rustfri kjele, hell over kokende vann til det står over blomstene. Dekk karet og la det stå på en kjølig plass i 2-5 døgn.

Innholdsstoffer

Mjødurt inneholder garvestoffer, salicylaldehyd, metylsalicylat og C-vitamin.

Sitater

I Folk og flora skriver V. J. Brøndegaard i 1979 om mjødurt: «...unge blade og blomster giver en behagelig vinsmag til øl eller mjød».
I Urtekilden kan man lese: «Mjødurt har stor plass i kulturhistorien som en duftende plante. Tidligere var det vanlig å strø gulvene med hakket mjødurt på høytidsdager fordi den duftet så godt. John Gerard skrev i sin Herball 1597 «at lukten av den gjør mitt hjerte muntert og glad, og henrykker sansene». Linné brukte blant annet navnet «karört» om planten fordi man tidligere brukte den til å gni inn trefat og kar som det skulle brygges øl eller mjød i. Planten ble også brukt direkte som øl- og brennevinskrydder. Det var vanlig å skure trekar med mjødurt for å få dem så friske og velluktende som mulig.»
Phi Phi

Phi Phi-øyene (เกาะ พีพี) er en gruppe små øyer i Thailand, i Phang Nga-bukten mellom den meget større øya Phuket og Krabi på fastlandet. De tilhører administrativt Krabi-provinsen.
Ko Phi Phi Don («ko» betyr «øy») er den største i øygruppen, og er den eneste som har fast befolkning. Den nest største øya, Ko Phi Phi Lee (eller Ko Phi Phi Ley), har imidlertid sandstrender som ofte besøkes av turister. Øyene ligger i et av Thailands best utviklede turistområder for badende og dykkere.
Fra 1970-tallet og noen år fremover var Phi Phi-øyene en backpackerhemmelighet. I de senere år har øyene blitt en del av masseturismen i Thailand. Det stedet på øyene (Koh Phi Phi Don) der det er mest turisme, er i området rundt byen Ban Ton Sai, der hovedhavnen for større båter ligger på Ao Ton Sai som vender mot sør.
Andre steder er mindre utbygd og mer «autentiske». Phi Phi er betraktelig mindre utbygd og «masseturistifisert» enn Krabi, Phuket og Koh Samui.
Den 26. desember 2004 ble øygruppen rammet av tsunamier utløst av en rekke undersjøiske jordskjelv langs en linje fra vest for Sumatra til Andamanøyene.
Brager Konfeksjonsfabrikk

Brager Konfeksjonsfabrikk var en norsk tekstilbedrift som produserte dame- og sportsklær. Bedriften ble etablert i Oslo i 1934, og i 1953 ble en avdeling etablert på Narverød ved Tønsberg.
Avdelingen i Tønsberg startet opp med sju ansatte, men økte bemanningen til 50 året etter og videre til 90 i 1959. 
Brager Konfeksjonsfabrikk la ned virksomheten i 1983.
Lot (sønn av Haran)

Lot (hebraisk: לוֹט – Lôṭ; gresk: Λώτ – Lṓt; arabisk: لُوط – Lūṭ) var ifølge Det gamle testamentet sønn av Haran og brorsønn av patriarken Abraham. Han bosatte seg i Sodoma. Før Sodoma og nabobyen Gomorra ble ødelagt, kom to engler og bad ham flykte sammen med sin kone og to døtre. Under flukten så hans kone seg tilbake, hvilket førte til at hun ble til en saltstøtte. Lot og hans døtre flyktet opp i fjellene hvor de søkte tilflukt i en hule. Døtrene sa at det ikke fantes menn i landet som de kunne ha omgang med på vanlig vis. De skjenket derfor sin far vin, og mens han sov hadde de incestuøst seksuelt samvær med ham. Døtrene ble gravide og fødte barn som var starten til slektene Moab og Ammon.
Novec 1230

Novec 1230, C₆F₁₂O, (3M Novec 1230 Fire Protection Fluid) er en miljøvennlig brannslokkevæske som ertsatter bruk av halon i gasslokkesystemer. Slokkesystemet brukes gjerne i sammenhenger hvor et tradisjonelt vannbasert sprinklersystem vil skade objektet som skal sikres, som datatekniske rom, fredete bygningsinteriører, museumsmagasiner, biblioteker og arkiver. Slokkemetoden er best egnet i bygninger hvor luftutskiftingen kan holdes på et lavt nivå.
Historisk atlas over Kina

Avledede illustrasjoner

Enkelte wikipediakart er avledet fra Historisk atlas over Kina (1982).
Fokstugu landskapsvernområde

Forvaltning og bruk av området

Området forvaltes av Dovrefjell nasjonalparkstyre.
Informasjon om parken gis fra nasjonalparksenter-nettverket Nasjonalparker, som har informasjonssentre i Dombås, Folldal, Kvikne og Sunndal. Nettverket dekker også Rondane og Dovrefjell-Sunndalsfjella nasjonalparker.
Sericania

Utseende

Små til middelsstore, avlange, brunlige oldenborrer. De er ofte forholdsvis blanke.

Levevis

Larvene lever i jorda av røtter, mens de voksne insektene kan finnes gnagende på blader. De flyr godt og mye, helst om natta.

Utbredelse

Slekten er utbredt i Sentral- og Øst-Asia, med særlig mange arter i Himalaya.
Softgun

En softgun (ofte kalt airsoft) er et skytevåpen som skyter små runde plastkuler som veier 0,12-0,40g, og har en diameter på 6 eller 8 mm.

Historie

Softguns ble oppfunnet i Japan, primært som et alternativ for samlere som ville ha våpen som så realistiske ut, fordi ekte våpen var ulovlige.

Utstyr

Det eneste som er påbudt er briller/maske, men mange kjøper klær, vester, sikter og mange ekstra magasin. I tillegg er det viktig med gode batterier og en god lader. Det forbedrer ytelsen til geværet. Batteriet er enten i kolben, i et eller annet rom i geværet eller i batteriboks som er festet under løpet.

Produsenter

Produsentene må ha kjøpt seg rettigheter før de kaller et våpen f. eks. Desert Eagle. Noen av de mest kjente merkene er Tokyo Marui, Classic Army, ICS, King arms, WE, KJ Works, KWC, G&G og en rekke billigere kopier som Jing Gong, ASG og Galaxy (også kalt kinakloner, men som har god kvalitet i forhold til prisen).
Pascal Clément

Vinmarker

Pascal Clément produserer vin fra følgende vinmarker.
Hærmændene paa Helgeland

Hærmændene paa Helgeland er et drama av Henrik Ibsen utgitt i 1858. Stykket hadde
premiere på Kristiania norske Theater 24. november 1858.

Handlingen

Handlingen foregår i Eirik Blodøks' tid på og i nærheten av Gunnars gård på Helgeland i Nord-Norge.
Nymåne

I astronomisk terminologi er nymåne den månefasen som inntreffer når månen, i sin månedlige bevegelse i banen rundt jorda, ligger mellom jorda og sola, og sett fra jorda er månen derfor i konjunksjon med sola. På denne tiden er den mørke (ubelyste) delen av månen vendt nesten rett mot jorda, slik at månen ikke er synlig for det blotte øye.
Den opprinnelige betydningen av nymåne var den første synlige månesigden etter konjunksjonen med sola. Denne finner sted over horisonten i vest i en kort periode mellom solnedgang og månenedgang, og derfor vil den nøyaktige tiden, og til og med datoen for når månen viser seg igjen, avhenge av observatørens geografiske posisjon. Per definisjon inntreffer den astronomiske nymånen i det øyeblikket månen og sola har samme ekliptiske lengde. De er da i konjunksjon. Dette øyeblikket avhenger ikke av geografisk posisjon, og under spesielle forhold kan det falle sammen med en solformørkelse.
Chün

Chün (kinesisk: 钧釉, pinyin: Junyou, Wade-Giles: Chün) er en keramisk glasurtype som ble utviklet i Kina under Songdynastiets tid, nærmere bestemt i Yuzhou i provinsen Henan.
Chünglasurer er transparente svakt blåaktige glasurer, som tiltar effektfullt i fargestyrke der den ligger tykkere. Keramisk tradisjon byr blant annet på å legge chünglasurer over et hvitt stykke som på forhånd, før leiren brennes første gang, blir dekorert med innrisninger eller avtrykk. Chünglasurens optimale skjønnhet uppnås gjerne når den ligger på porselen. Chün brennes ofte i redusersnde ovnsatmosfære, det vil si at man mens glasuren er flytende i ovneen reduserer ovnens surstoffstilførsel.
Glasurens blåaktige toner kommer vanligvis fra mikroskopiske bobler i glasuren. Ofte er benmel blitt anvendt for å oppnå den transparens og glans som kjennetegner glasuren.
Chün er i en viss grad beslektet med den mer grønnaktige celadonglasuren.
Rikosjett

Et rikosjett er i dagligtale navnet på et prosjektil som etter anslag mot en flate eller en gjenstand, enten hopper eller blir kastet ut i en ny bane. Navnet kan imidlertid også omtale andre ting som treffer en flate og enten endrer bane eller reflekteres fra flaten og fortsetter i bevegelse.
Prosjektilrikosjetter kan være svært farlige, fordi de er uberegnelige og går svært fort. Dersom et prosjektil treffer en flate, kan en ikke være sikker på at prosjektilet trenger inn i materialet, men det kan også bli reflektert og være farlig for dyr, mennesker og gjenstander i nærheten. Skytebaner har som oftest sandhauger eller annet porøst materiale bak blinkene, for at kulen skal begraves i sanden, og ikke rikosjettere.
M*A*S*H sesong 10

Dette er en liste over episoder fra sesong 10 (1981–1982) av TV-serien M*A*S*H.
Erich Fromm

Bakgrunn

Erich Fromm stammet fra en religiøs jødisk slekt i Frankfurt hvorfra det hadde utgått en rekke rabbinere gjennom årenes løp. Dette var den løpebane Erich først ville slå inn på. Han tok i 1918 abitur ved Wöhler-Realgymnasium og studerte så rettsvitenskap ved universitetet i Frankfurt am Main. Så vekslet han over til sosiologi i universitetet i Heidelberg og promoverte der i 1922 hos Alfred Weber om den jødiske lov. På denne tid engasjerte han seg i en sionistisk studentgruppe; senere gikk han bort fra sionismen. Til 1925 gikk han til undervisning i Talmud hos rabbi Rabinkow.

Forsker

Erich Fromm var opprinnelig knyttet til den tyske Frankfurterskolen innen sosial- og sosialpsykologisk forskning. I denne ånd strevde han etter å forene Freuds teori med en marxistisk tradisjon. Han la vekt på de sosioøkonomiske faktorers betydning for individets utvikling. Fromm var en tid gift med psykoanalytikeren Frieda Fromm-Reichman. 
Da nazipartiet kom til makten i Tyskland i 1933 ble Fromm nødt til å reise fra landet og bosatte seg i Paris. I 1934 flyttet han til New York hvor han underviste ved Columbia University sammen med kollegaer fra Frankfurterskolen og samarbeidet blant annet med «nyfreudianere» som Harry Stack Sullivan og Karen Horney. I 1939 kom det til et brudd med denne skolen. Han fortsatte imidlertid sin undervisning ved Columbia før han i 1941 ble ansatt på Bennington College i Vermont. I 1949 flyttet han til Mexico by der han grunnla Mexican Psychoanalytic Institute. I 1957 vendte han tilbake til USA og ble professor ved Michigan University, og i 1965 bosatte han seg i Sveits. 
I en lang rekke kulturkritiske debattbøker analyserte Fromm det moderne industrisamfunnet. Fromm utmyntet begrepet "sosial karakter" for å forstå hvordan kulturen påvirket individenes karakterstruktur. Mange av bøkene hans fikk svært stor spredning. Den viktigste av dem var Flukten fra friheten, utgitt i 1941. Fromm mente at mennesket blir stadig mer avmektig og fremmedgjort i et samfunn styrt av teknikken. Han kritiserer en kultur der maksimal produksjon og konsumpsjon er blitt livets mening. Istedenfor et samfunn der menneskene er blitt teknikkens slaver, gikk Fromm inn for en humanistisk sosialisme. Denne sosialismen skilte seg sterkt fra både sovjetisk kommunisme og vestlig kapitalisme. I sine bøker skisserte han konkrete tiltak i den hensikt å skape et mer menneskelig samfunn. 
Han ville fremme et desentralisert «deltagerdemokrati». Dette innebærer at medborgerne mer aktivt skulle delta i det politiske og økonomiske liv. Et annet av hans forslag var å innføre en form for borgerlønn. Fromm støttet også kvinnefrigjøring og miljøvern.
Samtidig var Fromm dypt åndelig interessert. Han gikk inn for en «ikke-teistisk» religiøsitet. Selv var han av jødisk opphav, og influert av mosaisk tradisjon. Men han var også svært påvirket av andre åndelige retninger, ikke minst av zenbuddhismen. Han ville forene zenbuddhismens visdomslære med psykoanalysens teori.  
Fromm hadde et stort politisk engasjement. Han arbeidet blant annet for fredsbevegelsen og mot USAs krig i Vietnam.
Jøsneset

Jøsneset er en halvøy som ligger i Hjelmeland kommune i Ryfylke.  Halvøya avgrenses av Jøsenfjorden i sør, Ombofjorden i vest og Erfjord i nord; i øst er det et eide som forbinder halvøya med det øvrige fastland.  Ryfylkevegen går langs Jøsenfjorden og krysser dette eidet før den fortsetter langs Erfjord nordover til Sand og Suldal. Fra Nesvik er det fergeforbindelse til kommunesenteret i Hjelmelandsvågen og til Ombo. I desember 2009 ble det lansert planer om å erstatte fergen fra Nesvik til Hjelmeland med en tunnel som også skal ha en sidegrein til Ombo. Prosjektet er foreløpig på skissestadiet, men har allerede fått navnet Jøsenfast.
Jøsneset har flere høye fjelltopper.  Den høyeste er Gunlanuten (829 moh), deretter kommer Røssanibbå (718 moh), Herefjellet (690 moh) og Valafjellet (677 moh).  Det er flotte turmuligheter og mange ruter er rødmerket.

Bygder på Jøsneset

De viktigste bygdene ligger vest på neset. Lengst sør ligger Nesvik, deretter følger Foss og Fosså, Skiftun, Knutsvik; og ovenfor Skiftun ligger Asseim og Åsland. I lokalrutebåtenes tid hadde Nesvik, Skiftun og Knutsvik dampskipskaier med anløp av skipene til Jøsenfjord Rutelag. På Skiftunkaien var det også landhandel og postkontor, og siden Skiftun er midt på neset, ble denne bygda en slags hovedstad. Bygdeveien fra Nesvik til Knutsvik ble ferdig i 1923.

Jøsneset uten veiforbindelse frem til 1980 da det ble åpnet vei langs Jøsenfjorden til Vindsvik og den gav forbindelse med Ryfylkevegen nordover. Skulle man sørover og til kommunesenteret i Hjelmelandsvågen, måtte man ta ferge over fjorden til Tøtlandsvik og kjøre to mil. I 1990 ble fergen flyttet slik at den idag går direkte fra Nesvik til Hjelmelandsvågen og sambandet inne i fjorden er nedlagt.

Næringsliv

Jordbruk er den viktigste næringsveien og fruktdyrking drives på mange garder.  På Skiftun er det eget gardsslakteri (Buhagen) som leverer kjøtt fra villsau og Jersey-kalver, og som også leverer egenprodusert eplemost. På Fosså er det lakseoppdrett og eget lakserøykeri (Mikals Laks).

Historie

Det har bodd folk på Jøsneset siden steinalderen og omkring år 1000 regner man med at det bodde folk på de fem matrikkelgardene Knutsvik, Skiftun, Asseim, Åsland og Foss. Frem til svartedauden ble også Fosså, Nesvik og Eiane befolket, men etterpå lå de øde i mange år. I middelalderen og fremover var Foss storgarden på Jøsneset og folket her var på toppen av bygdesamfunnet. I årene 1668 til 1720 var det fem menn fra Foss som var lensmann i Hjelmeland. I Knutsvik var det sorenskrivergard på 1700-tallet; her holdt sorenskriveren i Ryfylke til. Morten Pedersen Rødder bodde her fra 1722 til 1757 og deretter Georg Daniel Barth frem til 1782. Den gang var fjorden den viktigste ferdselsåre og da lå Knutsvik svært sentralt.

I nyere tid var det eget el-kraftverk på Foss som utnyttet fallet fra Foss-stemma. For å sikre kontinuerlig drift ble det bygget mindre demninger også i Krokavatnet og Skiftunstølvatnet som ligger høyere enn inntaket i Foss-stemma. Kraftverket var i drift fra 1949 til 1966 da bygdene fikk strøm gjennom sjøkabel fra Ombo.
Ernst Pawel

Bakgrunn

I 1933 flyttet familien Pawel fra Tyskland fordi de var jøder, og dessuten aktive sosialdemokrater. Samme år brente og forbød nazistene Franz Kafkas romaner. Familien Pawel flyttet først til Beograd, men foreldrene fikk ikke arbeidstillatelse der, så tidene var trange.
I flere år forsørget den unge Ernst Pawel sine foreldre, siden han fikk arbeid i et forlag, men i 1938 ble familien utvist fra Jugoslavia. Familien Pawel kom til USA der Ernst etterhvert havnet i forsikringsbransjen – en jobb han hadde i 36 år. Ernst Pawel har gitt ut flere romaner, og en biografi om Theodor Herzl. Han har også anmeldt bøker for blant andre «The New York Times Book Review». 
Ernst Pawels mest kjente verk er kanskje boken «The Nightmare of Reason. A life of Franz Kafka".
Bembidion minimum

Utbredelse

Bembidion minimum finnes i nesten hele Europa, østover til Kasakhstan i Asia. Den finnes også i Tunis, Algerie og Marokko i Nord-Afrika. Den er også registrert fra Norge.

Utseende

Bembidion minimum er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten er like hverandre og er vanskelige å artsbestemme.

Levevis

Bembidion minimum tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Norgesmesterskapet i bueskyting 2013

Norgesmesterskapet i bueskyting 2013 bestod av flere arrangementer som i 2013 kåret norgesmestere i bueskyting.
NM innendørs ble arrangert i Nordvesthallen i Kristiansund 6.–7. april. 
NM i skiveskyting ble arrangert på Kristiansand stadion i Kristiansand 17.–18. august. 
NM i jakt- og feltskyting ble arrangert i Surnadal 21.–22. september. 
Kongepokalene ble vunnet av Anna Stanieczek og Bård Nesteng.
Torskefamilien

Norsk fiske

De økonomisk viktigste artene i Norge er hvitting, hyse (kolje), kolmule, sei og torsk. Mindre viktige arter er øyepål.
Jñāna

Jñāna (sanskrit; uttale: gya:nə, Pali: ñāṇa) eller gyan/gian (Hindi: jñān)  betyr «kunnskap» i indisk filosofi og indisk religion.
Ideen om jnana sentrerer seg om et kognitivt begivenhet som anerkjennes når den blir erfart. Det er kunnskap som er uadskillelig fra den totale erfaring av virkeligheten, spesielt en total eller guddommelig realitet (brahman). 
Roten jñā- (ज्ञान) er et kognat med det norske ordet «å vite», engelsk «to know», gresk γνώ- (liksom i γνῶσις gnosis) og i russisk  знание. Dets antonym er ajñāna "uvitenhet".
Dombes

Dombes er en historisk region i det sørøstlige Frankrike. Regionen tilhørte tidligere provinsen Burgund og er nå en del av departementet Ain. Dombes-området avgrenses av elvene Saône i vest, Rhône i øst, Ain i nord og av Bresse-distriktet i sør.
Telok Gong kraftverk

Telok Gong gasskraftverk nr 1, er et varmekraftverk i Telok Gong i delstaten Malaysia. Den har installert en produksjonseffekt på 440 MW, fordelt på 4 x 110 MW blokker. Dette anlegget ble installer i 1995, og drives av selskapet Powertek Sdn Bhd. Dette anlegget bygger på åpen syklus-fyring uten kogenerasjon.
Telok Gong gasskraftverk nr 2, også kjent som Panglim gasskraftverk, er et varmekraftverk i Telok Gong i delstaten Malakka i Malaysia. Det har en installert produksjonskapasitet på 770 MW fordelt på 1 blokk á 720 MW (2+1 turbiner), og en mindre blokk med gassturbiner basert på kogenerasjon. Teknologien er levert av bl.a Siemens, og Doosan.
Brenselkilden i begge anlegg er primært naturgass, men også fyringsolje. Anlegget Telok Gong 2 ble utbygd med driftsstart i 2002, og siden litt utvidet med en 50 MW enhet. Operatør er selskapet Panglima Power Bhd, et sdatterselskap av Powertek. Anleggene leverer også fjernvarme.